Տե՛ս, դու քսանհինգ-երեսուն տարի է անագագործություն ես անում, բայց մի օր ասե՞լ ես թե «արի սամովար էլ շինեմ, կամ էլի այն թիթեղից կամ մի ուրիշ ձևի բանից չայնիկներ շինեմ». ֆառֆուռի, կամ ֆայանսի ամանները ի բնե կոտրվող է, քանի գնում է մոդից ընկնում է. աչքը սիրեմ այդ շնորհքով նեմցե-ֆռանցուզին, իրենք մեզ պես չայի, փունջի այնքան էլ հավես չեն, բայց մեր սամովարի ու չայնիկի լավերը նրանք են շինում ու կրակի գնով մեզ ծախում: